CELEX: 52007SC0492
Language: lt
Date: 2007-04-25
Title: Projektas Komisijos Reglamentas (EB) iš dalies keičiantis Reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus

Svarbus teisinis pranešimas

|

52007SC0492

Projektas Komisijos Reglamentas (EB) iš dalies keičiantis Reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus  /* SEK/2007/0492 galutinis */  

	[pic] | EUROPOS BENDRIJŲ KOMISIJA |Briuselis, 25.4.2007SEK(2007) 492 galutinisProjektasKOMISIJOS REGLAMENTAS (EB)iš dalies keičiantis Reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus(pateikta Komisijos)ProjektasKOMISIJOS REGLAMENTAS (EB)iš dalies keičiantis Reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatusEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus[1], ypač į jo 15 straipsnį,atsižvelgdama į Europos Parlamento nuomonę,atsižvelgdama į Tarybos nuomonę,atsižvelgdama į Audito Rūmų nuomonę,kadangi:1.  Priėmus 2006 m. gruodžio 13 d. Tarybos reglamentą (EB, Euratomas) Nr. 1995/2006, iš dalies keičiantį Reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[2], būtina adaptuoti 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus[3], kad jis atitiktų Finansinį reglamentą.2.  Kiti pakeitimai tapo būtini, atsižvelgiant į esamų vykdomųjų agentūrų įgytą patirtį.3.  Reikėtų paaiškinti, kad siekiant gero finansų valdymo, būtina efektyvi ir naši vidaus kontrolė. Reikėtų apibrėžti pagrindinius vidaus kontrolės sistemų požymius ir tikslus.4.  Reikėtų supaprastinti agentūrų administracinio biudžeto paskelbimo procedūrą, kartu išlaikant biudžeto valdymo institucijos ir Audito Rūmų prerogatyvas.5.  Paaiškėjo, kad perkėlimų procedūra, kurią turi priimti agentūrų direktoriai, yra neaiški ir praktiškai užima daug laiko, todėl ji turėtų būti supaprastinta ir paspartinta.6.  Į standartinį finansinį reglamentą taip pat reikėtų įtraukti interesų konflikto situacijų paaiškinimą, naujas nuostatas dėl panašių atskirų sandorių, susijusių su tam tikrais įprastais išlaidų punktais, ex ante patikros, nuostatas dėl leidimus duodančių pareigūnų atsakomybės ir tiesioginio debeto sistemos naudojimo.7.  Reikėtų paaiškinti apskaitos pareigūnų atsakomybę, susijusią su sąskaitų tvirtinimu, remiantis finansine informacija, kurią jiems pateikė leidimus duodantys pareigūnai. Šiuo tikslu apskaitos pareigūnui turėtų būti suteikiami įgaliojimai patikrinti informaciją, kurią gavo deleguotas leidimus duodantis pareigūnas, ir prireikus įtraukti išlygas.8.  Atsižvelgiant į tai, kad vykdomosios agentūros yra Komisijos deleguoti leidimus duodantys pareigūnai, vidaus kontrolės klausimai, susiję su agentūrų direktorių įgyvendinamais veiklai skirtais asignavimais, sudaro dalį ataskaitų, rengiamų pagal bendrojo Finansinio reglamento 86 straipsnio 3 ir 4 dalis. Siekiant supaprastinti atskaitomybės mechanizmus ir išvengti didelių informacijos srautų, vidaus auditoriaus ataskaita apie vykdomųjų agentūrų administracinius asignavimus turėtų sudaryti dalį vidaus auditoriaus ataskaitos pagal bendrojo Finansinio reglamento 86 straipsnio 3 dalį. Dėl tos pačios priežasties Komisija turėtų įtraukti agentūrų pranešimus, kurie rengiami pagal 49 straipsnio ketvirtą pastraipą, į savo ataskaitą pagal bendrojo Finansinio reglamento 86 straipsnio 4 dalį, kuri siunčiama sprendžiančiajai institucijai.9.  Reikėtų paaiškinti sąlygas, kaip vykdomosioms agentūroms naudotis Komisijos tarnybų ir biurų, tarpinstitucinių Europos įstaigų ir Europos Sąjungos įstaigų vertimo centro, įkurto Tarybos reglamentu (EB) Nr. 2965/94, įsteigiančiu Europos Sąjungos įstaigų vertimo centrą[4] (toliau – Vertimo centras), paslaugomis. Reikėtų įtraukti nuostatą dėl ekspertų atrankos, panašią į bendrojo Finansinio reglamento nuostatą.10.  Todėl Reglamentas (EB) Nr. 1653/2004 turėtų būti atitinkamai iš dalies pakeistas,PRIĖMĖ ŠĮ REGLAMENTĄ:1 straipsnisReglamentas (EB) Nr. 1653/2004 iš dalies keičiamas taip:11.  3 straipsnis pakeičiamas taip:„3 straipsnisBiudžetas sudaromas ir vykdomas laikantis vieningumo, biudžeto tikslumo, metinio periodiškumo, subalansuotumo, apskaitos vieneto, universalumo, konkretumo, gero finansų valdymo, kuriam būtina efektyvi ir naši vidaus kontrolė, ir skaidrumo principų, kaip yra numatyta šiame reglamente.“;12.  10 straipsnio antra pastraipa pakeičiama taip:„Tačiau nuo kiekvienų metų lapkričio 15 d. įprastas administracines išlaidas galima paskirstyti iš anksto pagal kitiems finansiniams metams numatytus asignavimus. Tokie įsipareigojimai negali būti didesni kaip ketvirtadalis visų atitinkamoje biudžeto eilutėje įrašytų asignavimų einamaisiais finansiniais metais, dėl kurių sprendimą priėmė valdymo komitetas. Jie negali būti susiję su naujomis išlaidoms, kurių principas dar nėra priimtas paskutiniame tinkamai priimtame biudžete.“;13.  18 straipsnio pirma pastraipa pakeičiama taip:„Direktorius sprendžia dėl asignavimų perkėlimo einamojo biudžeto viduje. Jis iš anksto apie tai praneša valdymo komitetui, kuris gali nesutikti su tokiais perkėlimais. Patvirtinus valdymo komitetui arba nepateikus atsakymo per 10 darbo dienų nuo informacijos pateikimo, direktorius gali atlikti planuojamus perkėlimus.“;14.  Įterpiamas 19a straipsnis:„19a straipsnis1. Biudžetas vykdomas laikantis efektyvios ir našios vidaus kontrolės principo.2. Biudžeto vykdymo tikslu vidaus kontrolė apibrėžiama kaip procesas, taikomas visose valdymo grandyse ir skirtas suteikti pagrįstą patikinimą dėl šių tikslų įvykdymo:(a) operacijų efektyvumo, našumo ir ekonomiškumo;(b) finansinės atskaitomybės patikimumo;(c) turto ir informacijos apsaugos;(d) sukčiavimo ir pažeidimų prevencijos ir nustatymo;(e) tinkamo rizikos, susijusios su pagrindinių sandorių teisėtumu ir taisyklingumu, valdymo, atsižvelgiant į daugiametį programų pobūdį ir susijusių mokėjimų pobūdį.“;15.  20 straipsnis iš dalies keičiamas taip:16.  antra pastraipa pakeičiama taip:„Biudžetas ir taisomieji biudžetai, kai jie yra galutinai priimti, informavimo tikslais pateikiami biudžeto valdymo institucijai, Audito Rūmams ir Komisijai ir paskelbiami atitinkamos agentūros tinklavietėje. Biudžeto ir taisomųjų biudžetų santrauka skelbiama Europos Sąjungos oficialiajame leidinyje per tris mėnesius nuo jų priėmimo.“;17.  įterpiama trečia pastraipa:„Agentūra suteikia galimybę tinkamai naudotis informacija apie lėšų iš jos biudžeto gavėjus. Šia informacija galima naudotis tinkamai laikantis konfidencialumo reikalavimų, visų pirma asmens duomenų apsaugos, kaip nurodyta 2001 m. gruodžio 18 d. Europos Parlamento ir Tarybos reglamente (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (*), ir apsaugos reikalavimų.(*) OL L 8, 2001 01 12, p. 1.“;18.  21 straipsnio pirma pastraipa pakeičiama taip:„Agentūra ne vėliau kaip iki kiekvienų metų kovo 5 d. Komisijai perduoda savo N+1 metų įplaukų ir išlaidų sąmatą, kurią sudaro jos direktorius ir patvirtina valdymo komitetas, bendrąsias sąmatą pagrindžiančias gaires ir darbo programą.“;19.  24 straipsnyje žodžiai „žemesniems nei A 3 rangams“ pakeičiami žodžiais „žemesniems nei AD 13 rangams“;20.  27 straipsnio pirma pastraipa pakeičiama taip:„1. Visiems finansų pareigūnams, nurodytiems šios antraštinės dalies 2 skyriuje, ir bet kuriam kitam asmeniui, susijusiam su biudžeto vykdymu, valdymu, auditu ar kontrole, draudžiama imtis bet kokių biudžeto vykdymo priemonių, dėl kurių gali kilti jų interesų ir agentūros ar Bendrijų interesų konfliktas. Jei taip atsitiktų, atitinkamas asmuo privalo nebevykdyti priemonės ir pranešti apie įvykį savo viršininkui. Direktorius turi pranešti apie įvykį valdymo komitetui.“;21.  29 straipsnio ketvirta pastraipa pakeičiama taip:„Prieš duodant leidimą operacijai, kiti nei inicijavęs operaciją pareigūnai patikrina veiklos ir finansinius aspektus.Atliekant ex ante patikrą, keletas panašių atskirų sandorių, susijusių su įprastomis išlaidomis, skirtomis atlyginimams, pensijoms, komandiruočių išlaidų ir medicininių išlaidų grąžinimui, atsakingo leidimus duodančio pareigūno gali būti laikoma kaip viena operacija. Tokiu atveju atsakingas leidimus duodantis pareigūnas, remdamasis savo atliktu rizikos įvertinimu, atlieka atitinkamą ex post patikrą.“Operacijos pradėjimas ir veiklos ex ante bei ex post patikros yra atskiros funkcijos.“22.  30 straipsnis pakeičiamas taip:„30 straipsnisValdymo komitetas paskiria apskaitos pareigūną, kuris yra deleguotas pareigūnas arba laikinasis darbuotojas, tiesiogiai įdarbinamas agentūros, ir kuris yra atsakingas už:(a) tinkamą mokėjimų vykdymą, įplaukų surinkimą ir nustatytų gautinų sumų išieškojimą;(b) agentūros sąskaitų parengimą pagal VI antraštinę dalį;(c) sąskaitų tvarkymą pagal VI antraštinę dalį;(d) apskaitos taisyklių ir metodų bei sąskaitų plano įgyvendinimą pagal Komisijos apskaitos pareigūno priimtas nuostatas;(e) iždo valdymą.Prieš valdymo komitetui patvirtinant sąskaitas, jas pasirašo apskaitos pareigūnas, patvirtindamas, kad jis pagrįstai įsitikinęs, jog jose teisingai ir objektyviai atspindėta finansinė agentūros padėtis.Tuo tikslu apskaitos pareigūnas įsitikina, kad sąskaitos yra parengtos pagal nustatytas apskaitos taisykles, metodus ir apskaitos sistemas, ir kad visos įplaukos ir išlaidos yra nurodytos sąskaitose.Leidimus duodantis pareigūnas persiunčia visą informaciją, kurios reikia apskaitos pareigūnui, kad jis galėtų vykdyti savo pareigas.Leidimus duodantis pareigūnas lieka visiškai atsakingas už tinkamą valdomų lėšų panaudojimą bei kontroliuojamų išlaidų teisėtumą ir su jomis susijusių operacijų taisyklingumą.Apskaitos pareigūnas įgaliojamas tikrinti gautą informaciją ir atlikti tolesnius patikrinimus, kurie, jo nuomone, yra reikalingi, norint pasirašyti sąskaitas.Apskaitos pareigūnas prireikus padaro išlygas, tiksliai paaiškindamas tokių išlygų pobūdį ir taikymo sritį.Apskaitos pareigūnas iš leidimus duodančio pareigūno, kuris garantuoja suteikiamos informacijos patikimumą, gauna visą informaciją, kuri yra būtina sąskaitoms, teisingai atspindinčioms agentūros turtą ir biudžeto vykdymą, parengti.Išskyrus atvejus, kai šiame reglamente yra numatyta kitaip, tik apskaitos pareigūnas yra įgaliotas valdyti pinigus ir pinigų ekvivalentus. Jis atsako už jų saugojimą.“;23.  Įterpiamas 30a straipsnis:„30a straipsnisApskaitos pareigūnas, atlikdamas savo pareigas, gali tam tikras užduotis pavesti savo pavaldiniams, kurie yra laikinieji darbuotojai.“24.  34 straipsnis iš dalies keičiamas taip:(a) 1 dalis pakeičiama taip:„1. Gali būti reikalaujama, kad leidimus duodantis pareigūnas sumokėtų kompensaciją, nustatytą Pareiginiuose nuostatuose.“;(b) įterpiama 1a dalis:„1a. Įsipareigojimas mokėti kompensaciją visų pirma taikomas, jeigu:(a) leidimus duodantis pareigūnas tyčia arba dėl didelio savo aplaidumo nustato teises į grąžintinas sumas arba išduoda vykdomuosius raštus sumoms išieškoti, paskirsto išlaidas arba pasirašo mokėjimo pavedimą nesilaikydamas šio reglamento;(b) leidimus duodantis pareigūnas tyčia arba dėl didelio savo aplaidumo neparengia dokumento, kuriuo nustatoma gautina suma, neišduoda vykdomojo rašto sumoms išieškoti arba vėluoja jį išduoti, arba vėluoja išduoti mokėjimo pavedimą, ir dėl to trečiosios šalys pareiškia agentūrai civilinį ieškinį.“;25.  40 straipsnio pirma pastraipa pakeičiama taip:„Kai atsakingas leidimus duodantis pareigūnas ketina visai arba iš dalies atsisakyti teisės išieškoti nustatytą gautiną sumą, jis užtikrina, kad toks atsisakymas galimas ir atitinka gero finansų valdymo ir proporcingumo principą. Jis praneša vykdymo komitetui apie ketinimą atsisakyti išieškoti nustatytą gautiną sumą. Leidimus duodantis pareigūnas atsisako išieškoti nustatytą sumą sprendimu, kurį būtina pagrįsti. Leidimus duodantis pareigūnas gali pavesti priimti tokį sprendimą tik tada, kai gautinos sumos mažesnės nei 5 000 EUR. Sprendime dėl atsisakymo išieškoti sumas nurodomi veiksmai, kurių buvo imtasi, kad būtų užtikrintas išieškojimas, ir teisiniai bei faktiniai elementai, kuriais grindžiamas sprendimas.“;26.  42 straipsnis pakeičiamas taip:„42 straipsnisPapildomus mokėjimo terminus apskaitos pareigūnas, pasitaręs su atsakingu leidimus duodančiu pareigūnu, gali nustatyti tik skolininkui pateikus tinkamai pagrįstą raštišką prašymą ir tik tuomet, jei skolininkas įsipareigoja mokėti palūkanas už visą suteiktą termino laikotarpį, pradedant skaičiuoti nuo debeto avizoje nurodytos datos, ir tuomet, kai, siekiant apsaugoti agentūros teises, jis pateikia finansinę garantiją visai pagrindinei sumai bei palūkanoms.“27.  Įterpiami 42a ir 42b straipsniai:„42a straipsnisApskaitos pareigūnas veda susigrąžintinų sumų sąrašą, kuriame teisės į grąžintinas sumas sugrupuotos pagal jų vykdomojo rašto išdavimo datą. Sąrašas pridedamas prie agentūros biudžeto ir finansų valdymo ataskaitos. Agentūra sudaro agentūros teisių į grąžintinas sumas sąrašą, kuriame nurodomi skolininkų pavadinimai ir skolos suma, kai skolininkas ją turi sumokėti teismo sprendimu, turinčiu res judicata galią, ir kai per metus nuo sprendimo paskelbimo mokėjimas visai nebuvo atliktas arba nesumokėta reikšminga suma. Sąrašas skelbiamas atsižvelgiant į atitinkamus duomenų apsaugos teisės aktus.42b straipsnisAgentūros teisėms į grąžintinas sumas trečiųjų šalių atžvilgiu bei trečiųjų šalių teisėms į grąžintinas sumas agentūros atžvilgiu taikomas penkerių metų senaties terminas.“;28.  47 straipsnyje po pirmos pastraipos įterpiama ši pastraipa:„Jeigu periodiniai mokėjimai yra susiję su teikiamomis paslaugomis arba pristatomomis prekėmis ir yra atlikta rizikos analizė, leidimus duodantis pareigūnas gali duoti nurodymą naudotis tiesioginio debeto sistema.“;29.  49 straipsnis iš dalies keičiamas taip:(a) antros pastraipos ketvirtas sakinys pakeičiamas taip:„Vidaus auditorius savo metinėje ataskaitoje, teikiamoje Komisijai pagal bendrojo Finansinio reglamento 86 straipsnio 3 dalį, nurodo, kiek ir kokio tipo auditų atlikta agentūrose, kokios rekomendacijos pateiktos ir kokių veiksmų imtasi dėl tų rekomendacijų. Ta informacija taip pat teikiama atitinkamai agentūrai.“(b) ketvirta pastraipa pakeičiama taip:„Kiekvienais metais direktorius parengia pranešimą, apibendrinantį vidaus auditoriaus atliktų vidaus auditų skaičių ir tipus, pateiktas rekomendacijas ir veiksmus, kurių imtasi dėl tų rekomendacijų. Prieš tai pranešęs valdymo komitetui, jis siunčia pranešimą Komisijai, kad šis būtų įtrauktas į ataskaitą pagal bendrojo Finansinio reglamento 86 straipsnio 4 dalį.“30.  50 straipsnio 3 dalis pakeičiama taip:„3. Nukrypstant nuo 1 dalies, tais atvejais, kai Komisija, tarpinstitucinės įstaigos arba Vertimo centras gali tiekti turtą, teikti paslaugas ar vykdyti darbus, agentūros pirmiausia kreipiasi į šias įstaigas. Tas pats galioja, kai šios įstaigos gali atlikti šias užduotis, sudarydamos sutartis su ekonominės veiklos vykdytojais, ir teikti papildomų paslaugų, kurios nesusijusios su įprastomis tarpininkavimo ar konsultavimo paslaugomis. Agentūra sudaro susitarimus su šiomis įstaigomis.“31.  Įterpiama Va antraštinė dalis:„Va ANTRAŠTINĖ DALIS50a straipsnisReglamento (EB, Euratomas) Nr. 2342/2002 265a straipsnis taikomas mutatis mutandis, atrenkant ekspertus, kuriems bus mokama nustatyta suma ir kurie teiks pagalbą agentūrai, ypač vertindami pasiūlymus ir paraiškas dėl dotacijų arba viešųjų pirkimų paraiškas, bei teiks techninę pagalbą vykdant tolesnius veiksmus ir galutinai įvertinant projektus. Agentūros taip pat gali naudotis Komisijos sudarytais ekspertų sąrašais.“;32.  51 straipsnis pakeičiamas taip:„51 straipsnisAgentūros sąskaitas sudaro finansinė atskaitomybė ir ataskaitos apie biudžeto vykdymą. Prie jų pridedama tų metų biudžeto ir finansų valdymo ataskaita, kurioje atsižvelgiama inter alia į asignavimų vykdymo normą ir į suvestinę informaciją apie asignavimų perkėlimus įvairiuose biudžeto punktuose.“33.  57 straipsnio c punkte žodžiai „spalio 31 d.“ pakeičiami žodžiais „lapkričio 15 d.“;34.  68 straipsnis išbraukiamas.2 straipsnisŠis reglamentas įsigalioja trečią dieną po jo paskelbimo Europos Sąjungos oficialiajame leidinyje.Šis reglamentas privalomas visas ir tiesiogiai taikomas visose valstybėse narėse.Priimta Briuselyje,Komisijos varduKomisijos narys [1] OL L 11, 2003 1 16, p. 1.[2] OL L 390, 2006 12 30, p. 1.[3] OL L 297, 2004 9 22, p. 6. Reglamentas su paskutiniais pakeitimais, padarytais Reglamentu (EB) Nr. 1821/2005 (OL L 293, 2005 11 9, p. 10).[4] OL L 314, 1994 12 7, p. 1. Reglamentas su pakeitimais, padarytais Reglamentu (EB) Nr. 1645/2003 (OL L 245, 2003 9 29, p. 13).